Obama: Amerika jednaka za sve
Predsednik SAD Obama započeo predizbornu kampanju govorom o stanju nacjie; fokus na ekonomiju i jačanje sektora proizvodnje
, rekao je američki predsednik. Amerika je rešena da spreči Iran da razvije nuklearno oružje, rekao je predsednik Obama, ističući da će razmotriti sve postojeće opcije kako bi postigao taj cilj. Predsednik Barak Obama je jednosatni godišnji govor o stanju nacije iskoristio za pokretanje svoje predizborne kampanje, posvetivši najviše pažnje posustaloj ekonomiji – pitanju koje i dalje brine milione Amerikanaca koji su večeras čekali da čuju konkretna rešenja prateći uživo prenos predsednikovog govora. Podsetivši da su ekonomski problemi u zemlji počeli odavno, u vreme kada su poslovi počeli da se izvoze iz Amerike, kao i da je na vrhuncu krize 2008. samo šesti meseci pred početak njegovog predsedničkog mandata, skoro 4 miliona Amerikanaca ostalo bez posla, Obama je istakao da se situacija sada promenila. Američki predsednik je obećao da neće dozvoliti ponovni ekonomski krah izazvan izvozom poslova i lošom kreditnom politikom, zbog čega je istakao da je za ekonomiju koja će biti sagrađena da traje, najvažnije vratiti se američkim vrednostima i jačanju sektora proizvodnje. Odbrana srednje klase od “privilegovanih” već duže vreme se nalazi u središtu Obamine predizborne kampanje, zbog čega je na listi gostiju prve dame, Mišel Obame, večeras bila Debi Bosanek – sekretarica čuvenog milijardera Vorena Bafeta. Bosanek je postala neka vrsta simbola nejednakosti u Sjedinjenim Državama, kada je milijarder Bafet javno izneo da je on platio manji porez od svoje sekretarice. Voren Bafet se takođe zalaže za povećanje poreza bogatijim Amerikancima, iako i sam spada u tu kategoriju. , istakao je Obama. Što se tiče inicijativa za razvoj alternativnih energenata i zaštiti prirodne sredine, američki predsednik je pozvao Kongres da postavi standarde za čistu energiju, koji će u isto vreme stvoriti tržište za inovativnu tehnologiju. Moja administracija je počela sa planom za napajanje više od 3 miliona domova čistom energijom. Američki predsednik je takođe govorio o nizu unutrašnje-političkih pitanja kao što su obrazovanje i imigracija pozvavši još jednom republikance da sa demokratama sednu za sto i pokušaju da prevaziđu svoje razlike i pokažu Amerikancija da su u stanju da vode pametniju i efiakasniju vladu. . zaključio je on. Predsednik Obama već u sredu kreće u predizbornu kampanju na terenu, a za tri dana će obići pet saveznih država koji bi mogle da budu ključne za njegov reizbor. U odgovoru u ime Republikanske stranke, guverner Indijane Mič Danijels rekao je da je predsednik u svom govoru pribegao, kako se izrazio, „ekstremizmu“ zasnovanom na, kako je rekao, „merama protiv ekonomskog rasta“, čiji cilj je da podele Amerikance umesto da ih ujedine. Danijels je takodje rekao da Obamina administracija vodi politiku pospešenja siromaštva, koja favorizuje jednu grupu Amerikanaca na račun drugih. Bivši republikanski predsednički pretendent, Herman Kejn je odgovarajući na Obamino izlaganje u ime pokreta „Čajanka“, koji deluje u okviru Republikanske stranke, rekao da se predsednikov govor sastojao od nekoliko „malih ideja“, dok je zemlji potrebna sveobuhvatnija reforma. Članovi Kongresa koji su prisustvovali predsednikovom govoru uglavnom su reagovali prema stranačkoj pripadnosti, dok su analitčari uglavnom ocenili da je Obamin govor bio retorički vrlo efektan, sa primetnom dozom populizma.